b"\n_START_ARTICLE_\nCastilla (Madrid)\n_START_SECTION_\nPoblaci\xc3\xb3\n_START_PARAGRAPH_\nLa poblaci\xc3\xb3 del barri pujava en 2007 a 17.359 habitants. En aquest any, nom\xc3\xa9s hi vivien 1.545 estrangers al barri de Castilla (constituint el 8,9% de la seva poblaci\xc3\xb3).\n_START_SECTION_\nHist\xc3\xb2ria\n_START_PARAGRAPH_\nBona part dels terrenys d'aquest barri, van pert\xc3\xa0nyer als ducs de Pastrana, en Chamart\xc3\xadn de la Rosa. Posteriorment, despr\xc3\xa9s de la donaci\xc3\xb3 que aquests van realitzar als jesu\xc3\xaftes, van passar a pert\xc3\xa0nyer a la Companyia de Jes\xc3\xbas i al Canal d'Isabel II. Pels terrenys del barri passava l'antiga carretera de Fran\xc3\xa7a. El desenvolupament urb\xc3\xa0 del barri va comen\xc3\xa7ar a la fi dels anys 50 i, avui dia, s'ha convertit en un dels barris m\xc3\xa9s cars de la capital.\n_START_SECTION_\nTransports\n_START_PARAGRAPH_\nLa zona constitueix un nus de comunicacions per la seva estaci\xc3\xb3 de metro (en la qual es creuen tres l\xc3\xadnies de suburb\xc3\xa0), la d'autobusos interurbans, les diferents parades d'autobusos urbans i l'estaci\xc3\xb3 de Chamart\xc3\xadn, d'on parteixen trens de rodalies i de llarg recorregut (\xc3\xa9s una de les m\xc3\xa9s importants estacions de RENFE). S'estan construint tamb\xc3\xa9 (dades de 2007) dos bescanviadors de transport: un a la Pla\xc3\xa7a de Castilla i un altre en l'estaci\xc3\xb3 de Chamart\xc3\xadn.\n_START_SECTION_\nPunts d'inter\xc3\xa8s\n_START_PARAGRAPH_\nEl barri de Castella compta amb dos dels gratacels m\xc3\xa9s alts de Madrid, que s\xc3\xb3n el seu principal atractiu: la parella d'edificis anomenada Porta d'Europa, de m\xc3\xa9s de 100 metres i gaireb\xc3\xa9 30 plantes, tamb\xc3\xa9 coneguts col\xc2\xb7loquialment com a Torres K\xc3\xado._NEWLINE_Aquestes torres s\xc3\xb3n visibles des de tot Madrid, i la seva principal particularitat i atractiu \xc3\xa9s que es troben inclinades un 15%, ambdues cap al mateix lloc. Ocupen les posicions 10 i 11 entre els edificis m\xc3\xa9s alts de tot Madrid, ja que tots dos s\xc3\xb3n de la mateixa altura, 114 m._NEWLINE_A la Pla\xc3\xa7a de Castella es troben tamb\xc3\xa9 un parc p\xc3\xbablic (el parc del Canal d'Isabel II) i un centre d'exposicions temporals, sobre uns antics terrenys i instal\xc2\xb7lacions del Canal d'Isabel II. El dip\xc3\xb2sit elevat d'aigua s'ha conservat com a construcci\xc3\xb3 singular._NEWLINE_Un altre edifici situat a la pla\xc3\xa7a \xc3\xa9s el dels jutjats de primera inst\xc3\xa0ncia, penal i instrucci\xc3\xb3, l'edifici judicial m\xc3\xa9s gran de Madrid._NEWLINE_Confrontant al barri (per\xc3\xb2 ja fora d'ell) estan l'Hospital de la Paz i el parc empresarial en construcci\xc3\xb3 Cuatro Torres Business Area (dades de 2007)._NEWLINE_Com a exemple peculiar de l'arquitectura popular de la postguerra, destaquen al barri, davant de l'Hospital de la Pau, per la seva particular forma exterior, el conjunt d'habitatges constru\xc3\xafts per als empleats d'EMT i conegudes popularment com Los Ninchos."